ERP-integraatio tarkoittaa yrityksen toiminnanohjausjärjestelmän (Enterprise Resource Planning, ERP) yhdistämistä muihin yrityksen käyttämiin järjestelmiin ja ohjelmistoihin, kuten asiakkuudenhallintajärjestelmiin (CRM), taloushallinnon ohjelmistoihin, varastonhallintaan, tuotannonohjaukseen tai verkkokauppa-alustoihin. Integraation avulla tiedot voivat liikkua saumattomasti järjestelmien välillä, mikä vähentää manuaalista syöttötyötä ja virheitä sekä parantaa tiedonkulkua. Suomessa yleisimmin käytössä olevia ERP-järjestelmiä ovat muun muassa Microsoft Dynamics 365, SAP ja Visma (esim. Visma.net ja Fivaldi). Pienillä ja keskisuurilla yrityksillä suosittuja ovat myös NetSuite ja Odoo. Useilla yrityksillä on käytössään myös täysin yrityksen omiin tarpeisiin räätälöity toiminnanohjausjärjestelmä. Käytettävän järjestelmän valinta riippuu yrityksen koosta ja tarpeista. Hurjalla me autamme yrityksiä sekä valmiiden että täysin räätälöityjen järjestelmien integroinneissa ja muussa kehitystyössä. ERP-integraatiolla voidaan tarkoittaa useita eri tapoja yhdistää yrityksen toiminnanohjausjärjestelmä muihin järjestelmiin ja prosesseihin. Integraatioiden tarkoituksena on parantaa tehokkuutta, vähentää virheitä ja tuoda lisää näkyvyyttä liiketoimintaan.